CELEX: 62014TA0679
Language: hu
Date: 2018-12-12 00:00:00
Title: T-679/14. sz. ügy: A Törvényszék 2018. december 12-i ítélete – Teva UK és társai kontra Bizottság („Verseny – Kartellek – A szív- és érrendszeri megbetegedések kezelésére szánt perindopril gyógyszer originális és generikus változatának piaca – Az EUMSZ 101. cikk megsértését megállapító határozat – A pártatlanság elve – A versenykorlátozó magatartásokkal és erőfölénnyel foglalkozó tanácsadó bizottsággal folytatott konzultáció – A szabadalmi jogviták és a kizárólagos beszerzéssel kapcsolatos jogviták egyezség útján történő rendezése – Potenciális verseny – Cél általi versenykorlátozás – A versenyjog és a szabadalmi jog közötti egyensúly – Az EUMSZ 101. cikk (3) bekezdésében foglalt mentességi feltételek – Bírságok”)

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/25
            
         
      A Törvényszék 2018. december 12-i ítélete – Teva UK és társai kontra Bizottság
      (T-679/14. sz. ügy) (1)
      
      ((„Verseny - Kartellek - A szív- és érrendszeri megbetegedések kezelésére szánt perindopril gyógyszer originális és generikus változatának piaca - Az EUMSZ 101. cikk megsértését megállapító határozat - A pártatlanság elve - A versenykorlátozó magatartásokkal és erőfölénnyel foglalkozó tanácsadó bizottsággal folytatott konzultáció - A szabadalmi jogviták és a kizárólagos beszerzéssel kapcsolatos jogviták egyezség útján történő rendezése - Potenciális verseny - Cél általi versenykorlátozás - A versenyjog és a szabadalmi jog közötti egyensúly - Az EUMSZ 101. cikk (3) bekezdésében foglalt mentességi feltételek - Bírságok”))
      (2019/C 82/27)
      Az eljárás nyelve: angol
      
         Felek
      
      
         Felperesek: Teva UK Ltd (West Yorkshire, Egyesült Királyság), Teva Pharmaceuticals Europe BV (Utrecht, Hollandia), Teva Pharmaceutical Industries Ltd (Jeruzsálem, Izrael) (képviselők: D. Tayar és A. Richard ügyvédek)
      
         Alperes: Európai Bizottság (képviselők kezdetben: F. Castilla Contreras, T. Vecchi és B. Mongin, később: F. Castilla Contreras, B. Mongin és C. Vollrath meghatalmazottak, segítőjük: G. Peretz barrister)
      
         A felpereseket támogató beavatkozó: European Generic medicines Association AISBL (EGA) (Brüsszel, Belgium) (képviselők: S.-P. Brankin solicitor és E. Wijckmans ügyvéd)
      
         Az ügy tárgya
      
      Elsődlegesen az EUMSZ 101. és EUMSZ 102. cikk alkalmazására vonatkozó eljárásban (AT.39612 – „perindopril [Servier]” ügy) 2014. július 9-én hozott C(2014) 4955 final bizottsági határozat felperesekre vonatkozó részében való megsemmisítése és másodlagosan az említett határozatban a felperesekre kiszabott bírság összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Teva UK Ltd, a Teva Pharmaceuticals Europe BV és a Teva Pharmaceutical Industries Ltd maga viseli saját költségeit, valamint az Európai Bizottság részéről felmerült költségeket.
               
            
                  3)
               
               
                  A European Generic medicines Association AISBL (EGA) maga viseli saját költségeit.
               
            
         (1)  HL C 409., 2014.11.17.